armvectores/hy_wikipedia_2023 huggingface dataset:
Սենտ Սավին (կանտոն)

Սենտ Սավին (ֆր.՝ Sainte-Savine), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Տրուա օկրուգի մեջ։ Համաձայն 2006 թվականի մարդահամարի կանտոնի բնակչությունը 15173 մարդ էր։Կանտոնի համարը 1028 է։ Կանտոնում կա 5 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Առինջի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Առինջ գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 303 հուշարձան (12 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Էվոկաբանկ

Էվոկաբանկը Հայաստանի 17 առևտրային բանկերից մեկն է։ Բանկի գլխամասը գտնվում է Երևան քաղաքում։ Այն հիմնադրվել է 1990 թ. Սիմոն Գևորգյանի կողմից։ Մինչ 2017 թվականը գործել է Պրոմեթևս և Պրոմեթեյ Բանկ անվամբ։ 2017-ին Բանկը վերանվանվել է Evocabank (Էվոկաբանկ)։
05.05.2021թ. դրությամբ, Մարետա Գևորկյանը հանդիսանում է Բանկի ուղղակի նշանակալից մասնակիցը եւ տիրապետում է հասարակ անվանական բաժնետոմսերի 95.79%-ին, ինչպես նաև՝ 2016թ. թողարկված արտոնյալ բաժնետոմսերի 100%-ին եւ 2020թ. թողարկված արտոնյալ բաժնետոմսերի 99.21%-ին։ Հասարակ անվանական բաժնետոմսերի 4.21%-ի տիրապետող են հանդիսանում թվով 14 ֆիզիկական անձինք։

Էվոկաբանկի մասնաճյուղերում առկա են նորագույն սարքավորումներ, հերթի կառավարման համակարգ, վճարային տերմինալ, ինչպես նաև՝ արտարժույթի փոխանակման տերմինալ։


== Բանկի պատմությունը ==
1990: Բանկը հիմնադրվել է և մինչև 2017թ. գործել է Պրոմեթևս և Պրոմեթեյ Բանկ անուններով։
2000: Անդամակցել է S.W.I.F.T. միջազգային փոխանցումների համակարգին։
2005: Դարձել է «Արմենիան Քարդ» ՓԲԸ բաժնետեր և «ԱրՔա» վճարային համակարգի լիիրավ անդամ։
2006: Ստացել է «MasterCard Europe» վճարային համակարգի աֆիլիատ անդամի կարգավիճակ։ Սկսել է թողարկել «Maestro», «MasterCard Standard», «MasterCard Gold», «MasterCard Business» տիպի պլաստիկ քարտեր։
2008: Առաջին անգամ Հայաստանում` Բանկը թողարկել և Շվեյցարական առաջատար բանկերից մեկին է վաճառել սեփական ոչ փաստաթղթային առանց ապահովվածության պարտատոմսեր։
2012: Միացել է «UNIStream» դրամական փոխանցումների համակարգին։ «Global Finance» ամսագիրը, երկրորդ տարին անդընդմեջ, Բանկին ճանաչել է որպես աշխարհի լավագույն ենթապահառու բանկերից մեկը և «Լավագույն ենթապահառու բանկը» Հայաստանում։
2017: Բանկը վերանվանվել է Evocabank-ի՝ փոխելով իր ռազմավարությունը և բիզնես մոդելը՝ անցնելով mobile-first ֆորմատի։ Անդամակցել է VISA վճարային համակարգին։ Ներկայացրել է SingleTOUCH օնլայն վարկատեսակը։ «Global Finance» հեղինակավոր ամսագրի կողմից ճանաչվել է «Լավագույն սպառողական թվային բանկը» Հայաստանում։
2018: Evocabank-ը երկրորդ տարին անընդմեջ «Global Finance» հեղինակավոր ամսագրի կողմից ճանաչվել է «Լավագույն սպառողական թվային բանկը» Հայաստանում։ Ներկայացվել են ArCa-MIR և Shopping Card քարտերը։ Կազմակերպվել է տոնական բացօթյա համերգ։
2019: Evocabank-ի Վարչության նախագահի տեղակալ Կարեն Եղիազարյանը նշանակվել է Բանկի Վարչության նախագահ։ Ներկայացվել է Visa Infinite քարտը։ Բանկը դարձել է Եվրատեսիլ 2019-ի հեռարձակման գլխավոր հովանավոր։ «Global Finance» հեղինակավոր ամսագրի կողմից ճանաչվել է «Լավագույն սպառողական թվային բանկը» Հայաստանում։


== Ծանոթագրություններ ==
Նիգերիան Նոր ալիք երգի մրցույթում

Նիգերիան  Նոր Ալիք երգի մրցույթին մասնակցում է 2012 թվականից։ Առաջին անգամ Նիգերիան այս մրցույթում ներկայացրել է Միշել Բլայզեն։


== Մասնակցություններ ==


== Արտաքին հղումներ ==
Մրցույթի պաշտոնական կայքը
Բուրյակովայա Բալկա

Բուրյակովայա Բալկա (ուկրաիներեն՝ Бурякова Балка), գյուղ Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Բուրյակովայա Բալկա գյուղում բնակվում էր 204 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոսոմա

Գոսոմա (ռուս.՝ Госома), գյուղ Ռուսաստանի Բրյանսկի մարզի Բրյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 324 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռասայական խտրականության բոլոր ձևերի վերացման մասին միջազգային կոնվենցիա

Ռասայական խտրականության բոլոր ձևերի վերացման մասին միջազգային կոնվենցիա (ICERD) — ՄԱԿ-ի կոնվենցիան, որն ընդունվել է Գլխավոր ասամբլեայի կողմից 1965 թվականի դեկտեմբերի 21-ին և ուժի մեջ է մտել 1969 թվականի հունվարի 4-ից։ 2015 թվականի հոկտեմբեր ամսվա դրությամբ, 177 երկիր Կոնվենցիայի կողմեր ​​են, ևս 6 երկիր ստորագրել են, բայց չեն վավերացրել։ Կոնվենցիային համապատասխանությունը վերահսկվում է Ռասայական խտրականության վերացման հանձնաժողովի կողմից, որը բաղկացած է 18 փորձագետից։ Այն կարող է նաև դիտարկել ցանկացած մասնակից երկրների կողմից Կոնվենցիայի խախտումների միջպետական ​​բողոքները և Կոնվենցիայի խախտումների անհատական ​​բողոքները այն 54 երկրների նկատմամբ, որոնք հանդես են եկել համապատասխան հայտարարությամբ։ 2014 թվականին հանձնաժողովը որոշում կայացրեց 30 բողոքների հիմքերի վերաբերյալ, և դրանցից 15 դեպքերում հայտնաբերեց կոնվենցիայի խախտումներ։ Կոմիտեն ևս 18 բողոք անընդունելի համարեց՝ առանց հաշվի առնելու արժանիքները, 1 բողոքի քննարկումը դադարեցվեց մեկ այլ պատճառով, և ևս 6 դեպք քննարկման փուլում էր։ Առաջին երեք միջպետական բողոքները՝ Կատարը Սաուդյան Արաբիայի դեմ, Կատարը՝ ԱՄԷ-ի դեմ և Պաղեստինը Իսրայելի դեմ, քննարկման են ներկայացվել 2018 թվականի գարնանը։
2018 թվականի դրությամբ մշակվում էր սույն կոնվենցիայի լրացուցիչ արձանագրություն։


== Կոնվենցիայի կառուցվածք ==
Նախաբան
Մաս I (հոդված 1—7) — անդամ երկրների պարտավորությունները.
Հոդված 1 — ռասայական խտրականության սահմանում։
Հոդված 2 — ընդհանուր պարտավորություններ։
Հոդված 3 — ռասայական տարանջատման և ապարտեիդի առանձնահատուկ դատապարտում։
Հոդված 4 — ռասիստական քարոզչության արգելք։
Հոդված 5 — իրավունքների ոչ սպառիչ ցուցակ, որոնք պետք է իրականացվեն առանց ռասայական խտրականության։
Հոդված 6 — ռասայական խտրականությունից պաշտպանության ապահովման պարտավորություններ։
Հոդված 7 — կրթական աշխատանք կատարելու պարտավորություններ։
Մաս II (հոդված 8—16) — ռասայական խտրականության վերացման հանձնաժողովի աշխատանքային կանոններ։
Մաս III (հոդված 17—25) — վավերացման, չեղյալ հայտարարման, կոնվենցիայի ուժի մեջ մտնելու և վեճերի լուծման կանոններ։


== Տես նաև ==
Կոնվենցիայի համապատասխանությունը երեք վեճի առարկա է դարձել ՄԱԿ-ի միջազգային դատարանում։

Վրաստանն ընդդեմ Ռուսաստանի (ՄԱԿ-ի Միջազգային դատարան) (գործը կարճվել է Վրաստանի կողմից պարտադիր նախաքննական ընթացակարգի չկատարման պատճառով)
Ուկրաինան ընդդեմ Ռուսաստանի (դիտարկման փուլում)
Քաթարն ընդդեմ Միացյալ Արաբական Էմիրությունների (դիտարկման փուլում)


== Ծանոթագրություններ ==


== Արտաքին հղումներ ==
Կոնվենցիայի տեքստը
Ռասայական խտրականության վերացման հանձնաժողովի փաստաթղթերը
Ռասայական խտրականության վերացման հանձնաժողովի կայք(անգլ.)
ԵՄ ռասայական խտրականության վերացման հարցերով հանձնաժողովի փորձը(անգլ.)
Պարանինո

Պարանինո (ուկրաիներեն՝ Паранине), գյուղ Ուկրաինայի Ժիտոմիրի մարզի Եմելչևի շրջանում։ Հիմնադրվել է 1721 թվականին։
2001 թվականի տվյալներով Պարանինո գյուղում բնակվում էր 337 մարդ։ Բնակավայրը զբաղեցնում է 0,853 կմ² տարածք։ Բնակչության խտությունը կազմում էր 395,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կանտալուպ

Կանտալուպ (Cucumis melo var. cantalupensis), դդմազգիների (լատ.՝ Cucurbitaceae) ընտանիքի բույս, սեխի տեսակ։
Կանտալուպի պտուղները պատված են գծավոր կեղևով։ Երկարությունը սովորաբար 15-20 սմ է։ Պտուղը նարնջագույն է։ Տեղափոխելի է, բայց երկար պահպանել հնարավոր չէ։
Եվրոպայում կանտալուպի սերմերը հայտնվել են Խաչակրաց արշավանքների ժամանակ։ Կաթոլիկ կղերականները Հայաստանից բերել են տեղական սերմերից։ Երբ Հռոմի պապին տվել էին այդ սեխից փորձելու, նա հավանել էր դրանք և հրամայել աճեցնել Կանտալուպիայի իր հողերում։ Սրանից էլ սեխը ստացավ իր անունը։ Այսօր կանտալուպը բազմացվում է ինչպես հին, այնպես էլ նոր աշխարհում։


== Աղբյուրներ ==
Սեխ Կանտալուպ Archived 2013-01-10 at Archive.is (ռուս.)
Ֆրիդլ Դիկեր-Բրանդեյս

Ֆրիդլ Դիկեր-Բրանդեյս (նաև Բրանդայս, գերմ.՝ Friedl Dicker-Brandeis, հուլիսի 30, 1898(1898-07-30)[…], Վիեննա, Ավստրո-Հունգարիա - հոկտեմբերի 9, 1944(1944-10-09)[…], Օսվենցիմ), հրեական ծագմամբ ավստրիացի նկարչուհի։ Յոհաննես Իտտենի (1888-1967) աշակերտուհին, այնուհետև շարունակել է ուսումը Վեյմարյան Բաուհաուզում։ 1919-1923 թվականներին զբաղվել է գործվածքի դիզայնով, պատկերազարդման և ձևավորման աշխատանքներով։ Բաուհաուզն ավարտելուց հետո Բեռլինում, Պրահայում և Գրոնովում աշխատել է որպես թատերական նկարիչ և դիզայներ։ 1936 թվականին ամուսնացել է Պաուլ Բրանդայսի հետ։
Ամուսնու հետ միասին 1942 թվականի դեկտեմբերին արտաքսվել է Թերեզինսկի գետտո, որտեղ դասավանդել է նկարչություն։ 1944 թվականի հոկտեմբերի 6-ին Տերեզիենշտադտից Օսվենցիմում արտաքսման նախօրեին նա ճամպրուկի մեջ է հավաքում դասերի ժամանակ երեխաների կողմից  արված նկարները (շուրջ 5000), որոնք պահպանվել են։ Պատերազմից հետո դրանք դարձան գետտոյում հրեաների առօրյա կյանքի վառ ապացույցը։ Ներկայումս դրանք պահվում են Պրահայում, Հրեական թանգարանում։ 1999 թվականին Վիեննայում բացվեց Ֆրիդլ Դիկեր- Բրանդեյսի  և նրա թերեզինյան  աշակերտների ստեղծագործությունների ցուցահանդեսը։ Այն շրջել է շատ երկրներում, ցուցահանդես են այցելել միլիոնից ավել մարդ։


== Գրականություն ==
Elena Makarova. Friedl Dicker-Brandeis. Ein Leben für Kunst und Lehre Verlag Christian Brandstaetter, Wien-Muenchen, 1999, ISBN 3-85498-032-9
Elena Makarova: Friedl, Dicker-Brandeis, Vienna 1898 — Auschwitz 1944 (Paperback), Tallfellow Press; 1st edition (December 31, 1999), ISBN 0967606195 (10), ISBN 978-0967606194 (13)
Susan Goldman Rubin: Fireflies in the Dark: The Story of Friedl Dicker-Brandeis and the Children of Terezin, Holiday House Inc. New York, 2000, ISBN 9780823416813 (13), ISBN 082341681X (10)
Елена Макарова, Сергей Макаров. Крепость над бездной. Т. 4: Искусство, музыка и театр в Терезине. Мосты культуры (Гешарим), М., 2007, ISBN 5-93273-219-9


== Ծանոթագրություններ ==


== Արտաքին հղումներ ==
Entry in Jewish Women: A Comprehensive Historical Encyclopedia
More about Friedl Dicker-Brandeis Archived 2018-11-30 at the Wayback Machine.
The Pinkas Synagogue
Exhibition Tokyo Fuji Art Museum April 2002 Archived 2008-07-24 at the Wayback Machine.
Jewish Museum (1109 Fifth Avenue, New York City) from September 10, 2004 to January 16, 2005
http://makarovainit.com/friedl/home.html
https://web.archive.org/web/20101215004606/http://www.jewishmuseum.cz/en/afdb.htm
http://www.thejewishmuseum.org/exhibitions/FDB Archived 2014-01-16 at the Wayback Machine.
Documents about Friedl Dicker-Brandeis in the collection of the Jewish Museum Prague.
Դիմակահանդես (պիես)

Դիմակահանդես (ռուս.՝ Маскарад), Միխայիլ Լերմոնտովի դրամա՝ չորս պատմվածքներով և քառյակներով։ Գլխավոր հերոսը օժտված է ապստամբ ոգով և մտքով. նա ազնվական Եվգենի Արբենինն է։
Պիեսը պատմում է 19-րդ դարի 30-ական թվականների Պետերբուրգի հասարակության մասին։


== Գործող անձիք ==
Եվգենի Արբենին
Նինա, Արբենինի կինը
իշխան Զվյոզդիչ
Բարոնուհի Շտարլյ
Կազարին, Աֆանիսի Պավլովիչ
Շպրիխ, Ադամ Պետրովիչ
Դիմակ
Չինովնիկ
Խաղացողներ
Հյուրեր
Ծառաներ և աղախիններ


== Պատմություն ==
Պիեսը գրվել է 1835 թվականին։ Սկզբում այն պարունակում էր 3 գործողություն և վերջանում էր Նինայի մահով։ Լերմոնտովը ցանկանալով տեսնել իր զավակին բեմի վրա, ներկայացրել է դրամատիկ գրաքննադատության, որտեղ այդ ժամանակ եղել է ժանդարմների ղեկավար Բենկենդորֆը։ Այդպիսով գրաքննությունը վրդովված է, ինչպես կարող է գրողը քննադատել Էնգելյգարդտ տանը իրականացվող զգեստավորված պարահանդեսները։ Դրաման հետ է վերադարձվել Լերմոնտովին հետագա գործողություններ ավելացնելու համար։


== Երկրորդ խմբագրում ==
Ցանկանալով կատարել արմատական փոփոխություններ, հեղիկնակը ավելացրեց նոր, չորրորդ գործողությունը և մտցրեց նոր կերպար՝ Անհայտին։ Այս կերպարով ճակատագիրը պատժում է հերոսին։


== Երրորդ խմբագրում ==
Գրաքննադատությունը նորից չթողեց պիեսը բեմ բարձրանա։ Այդ Ժամանակ Լերմոնտովը դրաման ենթարկում է կապիտալ վերամշակման, առաջանում է նոր ստեղծագործություն՝ «Արբենինը»։ Բայց նույնիսկ այդ ձևով պիեսը դուր չի գալիս գրաքննադատներին։
Հնարավոր է, իրական պատճառը այն է, որ հիմնականում ստեղծագործությունը հիմնված է իրական դեպքերի վրա։ Դրա մասին վկայում է այն, որ Նինային անվանում են Նաստասա Պավլովնա։ Կարող է դա լիներ ակնարկ ժողովրդի համար իրական պատմությունների մասին։ Փրկվել և մեզ է հասել միայն երկրորդ, չորրորդ խմբագրումը։


== Սյուժե ==
Դրամայի հերոս Արբենինը օժտված է ապստամբ ոգով, խելքով, ուժեղ կամքով և միջոցներով։ Բայց կապված լինելով բարձրաշխարհիկ հասարակության հետ ծննդով և դաստիարակությամբ, նա ձգտում է հասնել ինքնուրույնության և ազատության։ Նա ապրում է այդ հասարակության կանոններով և փորձում է պաշտպանել իր պատիվը, կուրացած խանդով և եսասիրությամբ սպանում է իր կնոջը։


=== Առաջին գործողություն ===
Խաղաքարտերով խաղ։ Սեղանին կատարվում են խաղադրույքներ։ Արբենինը փրկում է Զվյոզդիչի պատիվը։ Այդտեղից նրանք մեկնում են դիմակահանդես, ուր նաև մեկնել է Նինան։ Զվյոզդիչը սիրախաղում է տիկնոջ հետ, ով իրեն սանձարձակ էր պահում։ Դա Նինան էր։ Իշխանը չի տեսնում նրա դեմքը։ Տիկինը վերադարձնում է իր կողմից գտնված թևնոցը։ Դա Նինայի թևնոցն էր։ Տանը Արբենինը տեսնում է թևնոցի անհետանալը։


== Դրամայի մասին քննադատություն ==


== Դրաման նամակներում ==


== Ծանոթագրություններ ==
Արթուր Սահակյան (բժիշկ)

Անվան այլ կիրառումների համար տե՛ս՝ Արթուր Սահակյան (այլ կիրառումներ)Արթուր Մուշեղի Սահակյան (մարտի 18, 1952(1952-03-18), Լենինական, Հայկական ԽՍՀ, ԽՍՀՄ), հայ վիրաբույժ, ուռուցքաբան։ Բժշկական գիտությունների դոկտոր (1995), պրոֆեսոր (1996)։


== Կենսագրություն ==
Արթուր Սահակյանը ծնվել է 1952 թվականին Լենինականում։ 1975 թվականին ավարտել է Երևանի բժշկական ինստիտուտի թերապևտիկ-կանխարգելիչ ֆակուլտետը։ 1978-1981 թվականներին եղել է Լենինգրադի Նիկոլայ Պետրովի անվան ուռուցքաբանության գիտահետազոտական ինստիտուտի ասպիրանտ։ 1981 թվականին աշխատել է ՀԽՍՀ ուռուցքաբանության գիտահետազոտական կենտրոնում, եղել կրտսեր գիտաշխատող, 1986 թվականից՝ ավագ գիտաշխատող։ 1993 թվականին պաշտպանել է թեկնածուական ատենախոսություն։ 1996-1997 թվականներին եղել է ՀՀ ՆԳՆ հոսպիտալի վիրաբուժության բաժնի, 1997-1999 թվականներին՝ «Էրեբունի» բժշկական կենտրոնի ներզատական և ընդհանուր վիրաբուժության, 2002-2004 թվականներին՝ «Սուրբ Ներսես Մեծ» բժշկական կենտրոնի վերակառուցողական վիրաբուժության, 2004-2009 թվականներին՝ «Քանաքեռ-Զեյթուն» բժշկական կենտրոնի վիրաբուժության բաժանմունքների ղեկավար։
1996 թվականից ՀՀ վիրաբույժների, 2000 թվականից՝ Հայկական բժշկական ընկերակցությունների անդամ։ 2006 թվականից Երևանի գլխավոր վիրաբույժ, 2009 թվականից՝ «ԱրթՄեդ» բժշկական կենտրոնի ընդհանուր և որովայնային վիրաբուժության բաժանմունքի պետ։
Աշխատանքները վերաբերում են ՀՀ-ում կերակրափողի, ստամոքսի և ենթաստամոքսային գեղձի ուռուցքների վիրահատական բուժման նոր եղանակների մշակմանը։ Ներդրել է ավշային անոթների լայնածավալ հատման, համակցված մասնահատումների և վերակառուցողական տարբեր եղանակներ։


== Երկեր ==
Диагностика и лечение сарком мягких тканей. Ереван, 1984.


== Ծանոթագրություններ ==
Լրագրության և նորությունների թանգարան

Լրագրության և նորությունների թանգարան (անգլ.՝ Newseum), թանգարան, որը գտնվել է Վաշինգտոնում, Փենսիլվանիա ավենյուում։ Դադարել է գործել 2019 թվականի դեկտեմբերի 31-ին։
Թանգարանն ի սկզբանե բացվել է 1997 թվականի ապրիլի 18-ին, Արլինգտոն շրջանում (Վիրջինիա նահանգ) և գործել է անվճար։ 2002 թվականի մայիսի 3-ին թանգարանի շենքը Վիրջինիայում փակվել է, և սկսվել է նոր շենքի շինարարությունն` արդեն մայրաքաղաքում։ 450 միլիոն դոլար արժողությամբ նոր շենքն այցելուների համար բացվել է 2008 թվականի ապրիլի 11-ին։ Այդ ժամանակ արդեն թանգարանի մուտքը վճարովի է դարձել (բացման ժամանակ` 20 դոլար)։
Թանգարանի շենքի ճակատային մասում փորագրված է քառասունհինգ բառ` ԱՄՆ Սահմանադրության առաջին խմբագրումների տեքստը, որը երաշխավորել է ամերիկյան քաղաքացիների հիմնական ազատություններն ու իրավունքները։  
Շենքն ունի յոթ հարկ, որտեղ տեղակայված են 14 պատկերասրահ, 15 կինոդահլիճ և հեռարձակման երկու ստուդիա։ Ցուցադրությունների ընդհանուր մակերեսը 75 հազար քմ է։
Թանգարանում ներկայացված է կարևորագույն զանգվածային լրատվության միջոցների` ռադիոյի, հեռուստատեսության, լուսանկարչության, համացանցի զարգացումը։ Միջազգային նորությունների պատկերասրահում կարելի է համեմատել մամուլի ազատության աստիճաններն աշխարհի տարբեր երկրներում։
Թանգարանի առանձնահատկություններից մեկը դրա ինտերակտիվությունն է. այցելուները կարող են իրենց փորձել թղթակցի կամ լուրերի խմբագրի դերում։
Կոթողը, որի վրա փորագրված են այն 2291 լրագրողների անունները, որոնք զոհվել են մասնագիտական պարտքը կատարելիս, հիշեցնում է այն բարձր գնի մասին, որը ստիպված են վճարել լրագրողները խոսքի ազատության համար։


== Արձագանքներ ==
Վիրջինիա նահանգում գործելու ընթացքում թանգարանը քննադատվել է իր գտնվելու վայրի պատճառով. հիմնականում նշվել է մայրաքաղաքից ու մեծ քաղաքներից կտրվածությունը։ Այսպես, լրագրող և պատմաբան Թոմաս Ֆրանկը 2000 թվականի «One Market Under God» գրքում գրել է, որ «միգուցե, Արլինգտոնն այն վայրն է, ուր լրագրությունը եկել է` մեռնելու համար», իսկ «Վիրջինիայի գյուղական բնակավայրերի հարուստ ընտանիքների լավ հագնված բարձր դասարանցիները կարող են հեռուստահաղորդավար երևակայեն իրենց դրա գերեզմանի վրա»։


== Ծանոթագրություններ ==


== Արտաքին հղումներ ==
Թանգարանի պաշտոնական կայքը(անգլ.)
YouTube: Newseum — նոր թանգարան` նվիրված լրագրությանը
Լրագրության Newseum նոր թանգարանը կբացվի գարնանը Վաշինգտոնում
Համշենի բարբառ

Համշենի բարբառ, հայերենի կը ճյուղի բարբառներից մեկը։
Ներկան կազմվում է ձայնավորով սկսվող բառերի սկզբում ավելացնելով գ (գուդիմի), իսկ բաղաձայնով սկսվող բառերի վերջից գու (բէրէի գու)։ Բաղաձայնական համակարգը՝ եռաստիճան խլազուրկ (դ՛→դ, տ→դ)։ Այս բարբառում ր-ն ատամնային բաղաձայններից առաջ դառնում է շ (մաշտ←մարդ), մյուսներից առաջ յ (դայդագ←դարտակ←դատարկ)։ Անորոշ դերբայի վերջավորությունն է ուշ (խօսուշ - «խոսել»)։ Բայերի ժխտականը կազմվում է թէ մասնիկով (չի՞ն թէ գալ)։
Բարբառը խոսվել է Տրապիզոնում և նրանից արևմուտք ընկած շրջանում։ Այս բարբառի ներկայացուցիչները ապրում են Հյուսիսային Կովկասի մերձսևծովյան շրջաններում (Սուխումի, Սոչի, Ադլեր, Գագրա և այլն)։


== Ծանոթագրություններ ==
ԴՆԹ-ի ռեպարացիա

Ռեպարացիա (լատ.՝ reparatio, վերականգնում), հատուկ ֆունկցիայի բջիջներ, ունակ են ուղղել քիմիական վնասը և ԴՆԹ-ի մոլեկուլների ընդհատումը, վնասում են ԴՆԹ-ի կենսասինթեզի բջիջները և բացահայտում է քիմիական կամ ֆիզիկական գործակալները։ Կենսագործում է հատուկ ֆերմենտների համակարգի բջիջները։ Մի շարք ժառանգական հիվանդությունների (օրինակ՝ պինգմենտային հիվանդություն) խանգարումների հետ կապված համակարգը։


== Պատմության բացահայտում ==
Ուսումնասիրությունների սկիզբը դրեց Ա. Կելեներան (ԱՄՆ), ով 1948 թվականին հայտնաբերվել է ֆոտոռեակտիվացիան՝ որը նվազեցնում է կենսաբանական վնասները, այն պայմանավորված է ուլտրամանուշակագույն ճառագայթների հետ, որը հետագայում փոխարինվեց լուսային ճառագայթների (լուսային ռեպարացիա)։ Ռ. Սետլոուն, Կ. Ռուպերտը և ուրիշներ վաղ հաստատեցին, որ ֆոտոռեակտիվացիան ֆոտոքիմիական գործընթաց է։ Առաջացնում է հատուկ ֆերմենտներ, որոնք հագեցնում են թիմինին և կատարվում է ԴՆԹ-ի սինթեզումը ուլտրամանուշակագույն ճառագայթներով։


== ԴՆԹ-ի վնասման աղբյուրները ==
Ուլտրամանուշակագույն ճառագայթներ
Իոնացնող ճառագայթում
Քիմիական միացություններ
ԴՆԹ-ի կրկնապատկում
Դեզամինացում


== ԴՆԹ-ի վնասման հիմնական տեսակները ==
Վնաս է մեկ նուկլեոտիդը։
Վնաս է զույգ նուկլեոտիդը։
Վնաս է միայնակ և կրկնակի ԴՆԹ-ի շղթայի խաթարումը։


== Ռեպարացիայի համակարգի կառուցվածքը ==
Յուրաքանչյուր ռեպարացիայի համակարգի կառուցվածքը պարունակում է հետևյալ բաղադրիչները՝

Էկզոնուկլեազներ՝ ֆերմենտ, որը վերացնում է վնասված մասը։
ԴՆԹ-ի պոլիմերազա՝ ֆերմենտ, որը համադրում է ԴՆԹ-ի համապատասխան միացման մասը։
ԴՆԹ-ի լիգազներ՝ ֆերմենտ, որը պոլիմներների շղթայի վերջին փակման օղակն։


== Ծանոթագրություններ ==
Շչեկինո (գյուղ, Յարցևսկի շրջան)

Անվան այլ կիրառումների համար տե՛ս՝ ՇչեկինոՇչեկինո (ռուս.՝ Щекино), գյուղ Ռուսաստանի Սմոլենսկի մարզի Յարցևսկի շրջանի կազմում։
Մինչև 2005 թվականը գյուղը Պետրովսկի գյուղական շրջանի մաս է կազմել, ավելի վաղ՝ Պետրովսկի գյուղական խորհրդի մաս։ 2005 թվականին ընդգրկվել է Յարցևո քաղաքային ավանի կազմում։ 2006 թվականին ընդգրկվել է քաղաքի սահմաններում, 2012 թվականին դուրս է մնացել բնակավայրերի ռեգիստրից, 2017 թվականին Շչեկինոն վերականգնվել է որպես գյուղական կատեգորիայի բնակավայր։
Գլխավոր փողոցը Շչեկինսկի անցումն է։
Գտնվում է շրջանի կենտրոնական մասում՝ Յարցևի կենտրոնից 1 կմ հարավ-արևելք, M1 Բելառուս մայրուղուց 6 կմ հարավ։ Միլոխովո երկաթուղային կայարանը գտնվում է Շչեկինսկի անցուղուց 5 կմ հյուսիս-արևելք՝ Մոսկվա-Մինսկ գծի վրա։
Մշտական բնակչություն չկա։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հովտաշուշաններ (Ֆաբերժեի ձու)

«Հովտաշուշաններ» (ռուս.՝ Ландыши), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1898 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է կնոջը՝ կայսրուհի Ալեքսանդրա Ֆեոդորովնային։
Այսօր «Հովտաշուշաններ» կայսերական ոսկերչական ձուն պահպանվում և ցուցադրվում է Ֆաբերժեի թանգարանում (Նարիշկինների և Շուվալովների պալատ, Սանկտ Պետերբուրգ, Ռուսաստան)։


== Դիզայն ==
«Հովտաշուշաններ» ոսկերչական ձուն պատրաստված է մոդեռն ոճով։ Բուն ձուն պատրաստված է կիսաթափանցիկ վարդագույն էմալով՝ գիլյոշինային մակերևույթով։ Գոտևորված է օղակաձև ադամանդակուռ շերտագծերով։ Ձուն տեղադրված է ոսկյա չորս ոտքերի վրա։ Ոտքերի վրա նույնպես ադամանդներ կան։ Ոսկերչական ձուն ամբողջովին պատված է կանաչ էմալով, ոսկով և մարգարիտներով պատրաստված հովտաշուշաններով։ Այդ ծաղիկները Ալեքսանդրայի ամենասիրելի ծաղիկներ են եղել և խորհրդանշում են մաքրությունը, երիտասարդությունն ու անմեղությունը։ Ծաղկաթերթիկներին ադամանդներ են տեղադրված, որոնք ցողի տեսք տալու համար են արվել։ Գագաթը պսակված է կայսերական ադամանդակուռ թագի  կրկնօրինակով, որի ամանածայրին տեղադրված է սուտակ։


== Անակնկալ ==
«Հովտաշուշաններ» ոսկերչական ձվի կողքին տեղադրված հատուկ մեծ մարգարիտը պտտելիս գագաթային մասից, որտեղ կայսերական ադամանդակուռ թագն է, դուրս է գալիս երեք մեդալիոն։ Ամենաբարձր մեդալիոնի վրա Նիկոլայ II-ի մանրանկարն է, իսկ մյուս երկուսը կայսեր ավագ դուստրերի՝ Օլգայի և Տատյանայի նկարներ են։


== Պատմություն ==
Նիկոլայ II կայսրը ձուն կնոջը՝ Ալեքսանդրա Ֆեոդորովնային նվիրել 1898 թվականի Զատկի տոնին։ Ձվի գինն արժեցել է 6700 ռուբլի։
1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։
1927 թվականին ձուն վաճառում են Էմանուել Սնոումանին։ 1935-ից 1948 թվականներն ընկած ժամանակահատվածում «Հովտաշուշաններ» ոսկերչական ձուն պատկանել է Չարլզ Փարսոնսին, իսկ հետո կրկին հայտնվել Սնոումանի մոտ։ 1978 թվականին ձուն ձեռք է բերում Ֆորբսը։ 2004 թվականին Նյու Յորքի Սոթբիս աճուրդի տունը ձուն վաճառում է Վիկտոր Վեկսելբերգին։ Այսօր էլ այն պատկանում է Վեկսելբերգի ֆոնդին և մշտական ցուցադրության մեջ է Ֆաբերժեի թանգարանում։


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
На сайте музея Archived 2017-04-04 at the Wayback Machine.
http://www.rusempire.ru/faberzhe/yaytso-landyshi.html
https://web.archive.org/web/20120524055905/http://www.mieks.com/faberge-en/1898-2-Lilies-of-the-Valley-Egg.htm
http://faberge.ho.ua/jajco_lilija_doliny_1898.html(չաշխատող հղում)
(3124) Կանզաս

(3124) Կանզաս (անգլ.՝ Kansas), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 3-ին Դևիդ Տոլենի կողմից Կիթ Պիկում։
Միջին հեռավորությունը Արեգակից կազմում է 2,745283 ա. մ., առավելագույնը մոտենում է 2,5328 ա. մ. հեռավորության վրա և հեռանում 2,9578 ա. մ.։ Արեգակի շուրջ մեկ ամբողջական պտույտ է կատարում 1661,42 երկրային օրվա ընթացքում, իր ուղեծրով շարժվելով միջինում 0,216682 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,91° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3124) Կանզաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլյանուևա դե Վիվեր

Վիլյանուևա դե Վիվեր (իսպ.՝ Villanueva de Viver), մունիցիպալիտետ և քաղաք Իսպանիայում։ Մտնում է Վալենսիա պրովինցիայի մեջ՝ Կաստելիոն ինքնավար համայնքում։ Մունիցիպալիտետը գտնվում է Ալտո Միխարես շրջանում։ Նրա տարածքը գրավում է 6 կմ², իսկ բնակչությունը կազմում է 69 մարդ (2010)։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2007-10-07 at the Wayback Machine.
Instituto Valenciano de Estadística
Federación Valenciana de Municipios y Provincias — Guía Turística
Web no Oficial de Villanueva de Viver Archived 2011-09-14 at the Wayback Machine.
Կրասնոկուտսկի շրջան (Խարկովի մարզ)

Կրասնոկուտսկի շրջան (ուկրաիներեն՝ Краснокутський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Կրասնոկուտսկ։


== Աշխարհագրություն ==
Շրջանի տարածքի մակերեսը կազմում է 1040,8 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 28865 մարդ։ Բնակչության խտությունը կազմում էր 27,73 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Օսկար Ֆերդինանդ Մեյեր

Օսկար Ֆերդինանդ Մեյեր (անգլ.՝ Oscar F. Mayer, մարտի 29, 1859(1859-03-29), Ներեսհայմ, Արևելյան Ալբ, Շտուտգարտի ադմինիստրատիվ օկրուգ, Բադեն-Վյուրթեմբերգ - մարտի 11, 1955(1955-03-11), Չիկագո, Իլինոյս, ԱՄՆ), գերմանական ծագմամբ ամերիկացի, որը հիմնել է իր անունը կրող «Օսկար Մեյեր» մսամթերքի  արտադրությունը։ 


== Վաղ կյանք և կարիերա ==
Մեյերը ծնվել է Վյուրտեմբերգյան Թագավորության Կյոզինգեն քաղաքում, որտեղ էլ նրա ընտանիքի անդամները սերնդեսերունդ զբաղվել են անտառապահությամբ։ 1873 թվականին ներգաղթել է Միացյալ Նահանգներ և ապրել Դեթրոյթ քաղաքում իր զարմիկ  Ջոն Սքրոլսի հետ։ Աշխատել է այդ քաղաքի մսի շուկայում և 1876 թվականին Սքրոլսի հետ տեղափոխվել է Չիկագո։ Մեյերը գտել է աշխատանք Չիկագոյի հյուսիսային կողմում գտնվող «Արմոր և Քամփնի» ընկերությունում։ 1880 թվականին մսամթերքի սեփական բիզնես սկսելու  գաղափարը կիսել է իր կրտսեր եղբայր՝ Գոթֆրիդի հետ, ով այդ ժամանակ վերադարձել էր Գերմանիա։ Նա խնդրել է Գոթֆրիդին ուսումնասիրել երշիկի արտադրությունը։ Միևնույն ժամանակ սկսել էր  խնայել փողերը ճամփորդության  համար։ Երեք տարի անց, բացել է իր սեփական մսամթերքի խանութը իր եղբայրներ Գոթֆրիդի և Մաքսի հետ, երբ նա 24 տարեկան էր։ Հինգ տարի անց, սեփականատերը  մերժել է թարմացնել վարձակալության պայմանագիրը, հույս ունենալով, որ նա կարող էր շահույթ ստանալ Մեյերի բիզնեսի հաջողությունից։ Սակայն Մեյերը հրաժարվել է այդ սեփականատիրոջից և գնել է սեփականություն, ապա  կառուցել երկհարկանի շենք իր բիզնեսի և ընտանիքի համար։ 1887 թվականին ամուսնացել է ծագումով Մյունխենից Լուիզ Գրեյների հետ, և նրանց միակ որդին՝ Օսկար Գ. Մեյեր ավագը  ծնվել է այդ շենքում։
Ընկերության շարունակական աճին զուգընթաց այն դարձել է այնպիսի միջոցառումների հովանավոր, ինչպիսին են «Պոլկա» նվագախումբը և 1893 թվականի «Ուոլդս Քոլումբիան Էքսպոզիթիոն»-ի գերմանական ցուցահանդեսը։ 1900 թվականին ընկերության աշխատակիցների թիվը աճել է մինչև 43, ապահովելով մսի առաքումը Չիկագոյում և նրա արվարձաններում։ 1904 թվականին ընկերությունը սկսել է իր սեփական ապրանքանիշի օգտագործումը իր մսամթերքի արտադրության համար, և եղել է «Սննդի անվտանգության և հսկողության ծառայության» ամենաառաջին մասնակիցներից մեկը, որը գտնվել է « Ֆեդերալ Միթ Ինսպեքշն» ակտի ներքո և  ստուգել իր արտադրանքի որակը։ Այդ ժամանակվանից բիզնեսը անվանվել է նրա անունով և աշխատակիցների թիվը աճել է մինչև 9,000 հետևյալ վայրերում՝ Դավենփորթ, Այովա, Լոս Անջելես, Մեդիսոն, Վիսքոնսին և Ֆիլադելֆիա։
1912 թվականին Մեյերը հիմնադրել է «Լինքոլն Փարք Գան» ակումբը Ֆիլիպ Կ. Ռիգլեյի, Սիլ Էյվրիի  և այլ հայտնի Չիկագոյի քաղաքացիների հետ։


== Մահ ==

Վեց շաբաթ հիվանդ լինելուց հետո մահացել է իր տանը  (ծննդյան 96 ամյակից երկու շաբաթ առաջ ) քնած ժամանակ 95 տարեկանում՝ 1955 թվականի մարտի 11-ին։ Կինը մահացել է 1931 թվականին։
Նրա ավագ թոռ՝ Չակ Քոլինզը տնտեսագետ է և բարերար։


== Ծանոթագրություններ ==
Շախովկա (այլ կիրառումներ)

Շախովկա, կարող է վերաբերել՝

Շախովկա - գյուղ Ռուսաստանի Սմոլենսկի մարզի Վյազեմսկի շրջանի կազմում։
Շախովկա - գյուղ Ռուսաստանի Տամբովի մարզի Զնամենսկի շրջանի կազմում։
Սոլդատսկոե (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ ՍոլդատսկոեՍոլդատսկոե (ուկրաիներեն՝ Солдатське), գյուղ Ուկրաինայի Սումիի մարզի Վելիկա-Պիսարևկայի շրջանում։ Հիմնադրվել է 1719 թվականին։
2001 թվականի տվյալներով Սոլդատսկոե գյուղում բնակվում էր 743 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մադի Ուոթերս

Մադի Ուոթերս (անգլ.՝ Muddy Waters, իրական անունը՝ ՄաքՔինլի Մորգանֆիլդ, անգլ. McKinley Morganfield, ապրիլի 4, 1913(1913-04-04), возможно Rolling Fork, Միսսիսիպի, ԱՄՆ և возможно Իսաքվենա շրջան, Միսսիսիպի, ԱՄՆ - ապրիլի 30, 1983(1983-04-30), Westmont, Դյուպաժ շրջան, Իլինոյս, ԱՄՆ), ամերիկացի բլյուզմեն, ով համարվում է չիկագոյան բլյուզի հիմնադիրներից մեկը։
Նրա այցեքարտը դարձավ 150 թվականին թողարկված «Mannish Boy» կոմպոզիցիան։ «Rollin’ Stone» (Թափառաշրջիկ) համարվում է վերածնվո ռոք երաժշտության իրական սիմվոլներից. երիտասարդ բրիտանացի բյուզ-ռոքերների մի խումբ մինչև անգամ օգտագործեց այդերգի անվանումը, որպես խմբի անուն (1962); Բոբ Դիլանը օգտագործելով այդ անունը ստեղծեց նոր սերնդի այսպես կոչված հիմնը՝ «Like a Rolling Stone» (1965), աշխարհի խոշորագույն ռոք-ամսագրերից մեկը անվանվեց երգի անունով (1967); վերջապես, սև ռիթմ-ենդ-բլյուզ The Temptations-ը հայտնի դարձավ «Papa Was a Rolling Stone» հիթով (1972)։
Կարելի է ասել, որ Ուոթերսն առաջինն էր, ով նկատեց Չակ Բերրիի տաղանդն ու օգնեց նրան համագործակցել ձայնագրական ընկերությունների հետ։ Առաջիններից էր, ով օգտագործեց էլեկտրոկիթառը։ Ամփոփելով XX դարի արդյունքներ, «Rolling Stone» ամսագիրը նրան ներառեց Ռոք-ն-ռոլլի պատմության քսան լավագույն երաժիշտների անկում։


== Սկավառակագրություն ==


=== Ստուդիո ալբոմներ ===
The Best of Muddy Waters (1958)
Muddy Waters Sings Big Bill Broonzy (1960)
Brass and the Blues (1960)
They Call Me Muddy Waters (1961)
Folk Singer (1964)
Super Blues (Բո Դիդլիի ու Լիթլ Ուոլտերի հետ համատեղ) (1967)
The Super Super Blues Band (Բո Դիդլիի ու Հաուլին Վուլֆի հետ համատեղ) (1968)
Electric Mud (1968)
After the Rain (1969)
Fathers and Sons (1969)
The London Muddy Waters Sessions (1970)
Can't Get No Grindin' (1973)
"Unk" in Funk (1974)
The Muddy Waters Woodstock Album (1975)
Hard Again (1977)
I'm Ready (1978)
King Bee (1981)


== Մրցանակներ ==


=== Գրեմմի ===


=== Ռոք'ն'ռոլլի փառքի սրահում ===
Մադիի երգերից չորսն անցել են 500 Songs that Shaped Rock and Roll ցանկ


== Կինոյում ==
«Կադիլակ ռեքորդս» (2008) ֆիլմում Մադի Ուոթերսի դերակատարն էր ամերիկացի դերասան Ջեֆֆրի Ռայթը։


== Ծանոթագրություններ ==


== Արտաքին հղումներ ==
«Ես այնքան տաք էի, ինչպես նոր թխված հացը» (գիրք Մադի Ուոթերսի մասին)
Muddy Waters — «Got My Mojo Workin'»
Պիրևո (գյուղ, Սիչովսկի շրջան)

Պիրևո (ռուս.՝ Пырьево), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբասի

Աբասի (abbāsi), պարսկական արծաթյա դրամ։ Շրջանառության մեջ է մտել 17-րդ դարում, Աբբաս I Մեծի օրոք։ Ռուսական ռուբլու արժեքով հավասար էր 5,3 կոպեկի։ Պարսկական տիրապետության ժամանակ, ինչպես նաև վրաց թագավորների իշխանության վերջին շրջանում կտրվում էր նաև Անդրկովկասում։ Վրաստանը Ռուսաստանին միացվելուց հետո, մինչև 1827 թվականը, Թիֆլիսում շարունակում էին Աբասի կտրել։ Աբասին հավասար էր չորս շահիի։ Անդրկովկասը Ռուսաստանին միանալուց հետո պարսկական և վրացական դրամները վերացվեցին, սակայն, տեղացիներն սկսեցին Աբասի անվանել ռուսական 20 կոպեկանոց դրամը։ 18-րդ դարի ավարտին աբասիի արտադրությունը հետզհետե դադարում է։ 1 աբասի = 200 դինար = 4 շահի = 1/50 պարսկական թուման։
Վրաստանում դրամը հայտնի է «աբազ» անունով, որը կիրառության մեջ է եղել մինչև 1833 թվականը։


== Ծանոթագրություններ ==


== Գրականություն ==
Нумизматический словарь / [Автор: Зварич В.В.]. — 4-е изд.. — Львов: Высшая школа, 1980.
Словарь нумизмата / [Авторы: Фенглер Х., Гироу Г., Унгер В.] / Пер. с нем. М. Г. Арсеньевой / Отв. ред. В. М. Потин. — 2-е изд., перераб. и доп.. — М.: Радио и связь, 1993. — ISBN 5-256-00317-8
Վանքի գյուղ (Աղբակի գավառ)

Վանքի գյուղ, գյուղ Արևմտյան Հայաստանում, Վանի վիլայեթի Աղբակի գավառակում։ Գտնվում էր Ադամակերտ քաղաքից 20 կմ հյուսիս-արևելք, Մեծ Զաբ աջակողմյան Վանքի գետ վտակի ափին։


== Անվան ստուգաբանություն ==
Եղել է Ս. Բարդուղիմեոս վանքի սեփականությունը, որի համար էլ կոչվել է Վանքի գյուղ։


== Պատմություն ==
Գյուղի բնակչությունը 1914 թվականին փախել և ապաստան է գտել Արևելյան Հայաստանում։


== Պատմամշակութային կառույցներ ==
Գյուղի մոտ էր գտնվում էր Վիշապու հեր կոչվող բնական քարանձավը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Եժովո (գյուղ, Մեդվեդևսկի շրջան)

Եժովո (ռուս.՝ Ежово), գյուղ Ռուսաստանի Մարի Էլ հանրապետության Մեդվեդևսկի շրջանի կազմում։
Բնակչությունը 2003 թվականին գրանցված տվյալներով կազմում էր 1323 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (287601-287700)

Աստերոիդների ցանկ (287501-287600)  • Աստերոիդների ցանկ  • Աստերոիդների ցանկ (287701-287800)
 Աստերոիդների ցանկ (287501-287600)  • Աստերոիդների ցանկ  • Աստերոիդների ցանկ (287701-287800)
(4562) Պոլունգկուկ

(4562) Պոլունգկուկ (անգլ.՝ Poleungkuk), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 21-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,471407 ա. մ., առավելագույնը մոտենում է 2,1198 ա. մ. հեռավորության վրա և հեռանում 2,823 ա. մ.։ Արեգակի շուրջ մեկ ամբողջական պտույտ է կատարում 1419,11 երկրային օրվա ընթացքում, իր ուղեծրով շարժվելով միջինում 0,253681 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4562) Պոլունգկուկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոդա (կղզի)

Ռոդա կամ Ռուդա (արաբ․՝ الروضة‎‎—Ար-Ռաուդա—«Այգի»‎‎), կղզի Նեղոսի վրա, գտնվում է Կահիրեում։
Վարչատարածքային բաժանումը պատկանում է Ալ-Մանիալին։ Կղզու վրա պահպանվել են երկրի ամենահին մուսուլմանական կառույցները։
Կղզու հարավային վերջույթներում կա նիլոմետր, որին հասանելի են դեռևս մ.թ.ա 621 թվականի տվյալների դիտարկումները։ Ենթադրվում է, որ այս սարքը ամենաերկարն է աշխարհում մի շարք համակարգչային չափումների շարքում։ Կղզուն են գտնվում Մանիայի պալատը, մի քանի հիվանդանոցներն ու Կահիրեի համալսարանը։


== Ծանոթագրություններ ==
Անտիլյան կղզիներ

Անտիլյան կղզիներ, ընկած են Հյուսիսային և Հարավային Ամերիկայի միջև և կազմում են կարծես թե կոտրատվող շարունակություն մայրցամաքի համար։ Պարիա ծովածոց Օրինոկոյի գետաբերանի մոտ մինչև Ֆլորիդայի նեղուց նրանք տարածվում են լայնության 13 աստիճանների չափով և հսկայական կիսաշրջանով շրջափակում են Մեքսիկական ծոցն և Անտիլյան (Կարիբյան) ծովը։ Միասին ունեն 228 662 կմ² մակերես և 42 միլիոն մարդ բնակչություն (XXI դարասկիզբ)։ Անվանվել են իսպանացի ծովագնացների կողմից, ովքեր ընդունել էին այս կղզիները որպես առասպելական Անտիլիա կղզին։
Կղզիները բաժանվում են երկու գլխավոր խմբի՝ Մեծ և Փոքր Անտիլյան կղզիներ`

Առաջին խմբին են պատկանում 4 կղզի` Կուբան, Հայիթին (անցյալում կոչվել է Էսպանյոլա), Ճամայկա և Պուերտո-Ռիկոն, նրանցից առաջին երկուսը և վերջինը (ամենափոքրը) կազմում են համարյա ուղիղ գիծ, ուղղված դեպի Յուկատան թերակղզին։
Փոքր Անտիլյան կղզիները, թվով մոտ 50, ընկած են 10 - 19° հս. լ. և կազմում են կոր, որը սկսվում է Տրինիդադի մոտ և ձգվում է մինչև Պուերտո-Ռիկոյի արևելյան անկյունը։
NILETTO

NILETTO, (իրական անունը՝ Դանիլ Պռիտկով, հոկտեմբերի 1, 1991(1991-10-01), Տյումեն, ՌԽՖՍՀ, ԽՍՀՄ), ռուս երգիչ։ ՏՆՏ-ի «Երգեր» նախագծի մասնակից (1, 2 եթերաշրջան)։ Առաջին ալիքի «Ռուս նինջա» նախագծի մասնակից։ HŌXX բրենդի ամբասադոր։


== Սկավառակագրություն ==


=== Ընտրյալ երգեր ===
Bittuev & NILETTO՝ «Ай» (2019)
«Любимка» (2019)
TopHit: Top Radio & YouTube Hits՝ 1-ին հորիզոնական, Top Radio Hits՝ 14-րդ հորիզոնական, Top YouTube Hits՝ 1-ին հորիզոնական
«Любимка другая» (2019)
Bittuev & NILETTO՝ «Довела» (2019)
TopHit: Top Radio & YouTube Hits՝ 607-րդ հորիզոնական, Top YouTube Hits՝ 63-րդ հորիզոնական
«Повезёт» (2019)
TopHit: Top Radio & YouTube Hits՝ 284-րդ հորիզոնական, Top YouTube Hits՝ 32-րդ հորիզոնական
«Ты такая красивая» (2020)


== Ծանոթագրություններ ==
Ուստ-Այազ

Ուստ-Այազ (ռուս.՝ Усть-Аяз, բաշկիրերեն՝ Усть-Әйәҙ), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 255 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տաուստամյակի

Տաուստամյակի (ռուս.՝ Таустамяки, ֆիններեն՝ Taustamäki), գյուղ Ռուսաստանի Կարելիայի հանրապետության Լախդենպոխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(20581) Պրենդերգաստ

(20581) Պրենդերգաստ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20581) Պրենդերգաստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեսնոե (գյուղ, Լիտինկայի շրջան)

Անվան այլ կիրառումների համար տե՛ս՝ ԼեսնոեԼեսնոե (ուկրաիներեն՝ Лісне), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1480 թվականին։
2001 թվականի տվյալներով Լեսնոե գյուղում բնակվում էր 99 մարդ։ Բնակավայրը զբաղեցնում է 0,035 կմ² տարածք։ Բնակչության խտությունը կազմում էր 2828,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սածուլեիսկիրիո

Սածուլեիսկիրիո (վրաց.՝ საწულეისკირიო), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 120 մետր բարձրության վրա։ Շրջկենտրոն Սենակից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 135 մարդ։


== Ծանոթագրություններ ==
Առյուծի և Արևի շքանշան

Առյուծի և Արևի շքանշան (պարսկերեն՝ نشان شیر و خورشید Nešān-e Šir o Xoršid), պարսկական շքանշան, որը հաստատվել է Ֆաթհ Ալի շահի կողմից 1808 թվականին։ Որպես շքանշանի հիմք է ընդունվել Ֆրանսիայի Պատվո լեգեոնի շքանշանի աստղին նման աստղ։
Շքանշանը լայնորեն հայտնի էր Ռուսական կայսրությունում, քանի որ Պարսկաստանի հետ կապերը շատ սերտ էին։ Շքանշանը օտարերկրացիների համար շատ մատչելի էր. այն ստացել են ռուս պաշտոնյաներն ու զինվորականները Պարսկաստան մեկնելիս։ Պարսկաստանի հետ առևտուր անող վաճառականները կարող էին պարսից հյուպատոսից արտոնագիրը գնել։ Պարսկաստանի հպատակները հազվադեպ էին պարգևատրվում այս շքանշանով։
Օտարերկրացիներին շնորհված շքանշանի տարբերանշանները տարբերվում էին պարսից հպատակների տարբերանշաններից։ Օտարերկրացիների տարբերանշանների վրա առյուծը պատկերված է խաղաղ կերպով՝ պառկած ծագող արևի ֆոնին։ Իսկ ժապավենները կանաչ գույնի էին։ Պարսկական հպատակների տարբերանշանների վրա առյուծը պատկերված է կանգնած՝ սուրը թաթում։ Շքանշանի ժապավենը կարող էր լինել կապույտ, կարմիր և սպիտակ։
1939 թվականին Շահ Մոհամմադ Ռեզա Փահլավիի կողմից չեղարկվել է Առյուծի և արևի շքանշանը։ Նրան փոխարինել է Հոմայունի շքանշանը։


== Շքանշանի աստիճանները և կրելու կանոնները ==
Շքանշանն ուներ 5 աստիճան, որի տարբերանշանները տարբերվում էին աստղի ճառագայթների քանակով.

1-ին աստիճան - Մեծ Խաչ, որը իրենից ներկայացնում է ութաթև արծաթյա աստղ, կրում էին աջ ուս վրայի ժապավենի վրա, շքանշանի աստղը՝ նույնպես ութաթև, կրում էին կրծքի ձախ կողմում։
2-րդ աստիճան - Մեծ սպայական աստիճան, տարբերանշանը՝ յոթաթև աստղ, կրում էին պարանոցին, շքանշանի աստղը, նույնպես յոթաթև՝ կրծքի ձախ կողմում։
3-րդ աստիճան - Կոմանդոր, վեցաթև աստղի տեսքով տարբերանշան, կրում էին պարանոցին։
4-րդ աստիճան - Սպայական, տարբերանշան հնգաթև աստղի տեսքով՝ ժապավենների վարդյակով։ Կրում էին կոճակի անցքում։
5-րդ աստիճան - Ասպետական, տարբերանշանը քառաթև աստղի տեսքով՝ առանց վարդակի։ Նաև կրում են կոճակի մեջ։


== Օտարերկրացիների համար նախատեսված շքանշանի աստիճանանների պատկերներ ==


== Տես նաև ==
«Առյուծն ու արևը» (ռուս.՝ Лев и Солнце), Անտոն Չեխովի պատմվածքը` գրված 1887 թվականին։


== Ծանոթագրություններ ==


== Արտաքին հղումներ ==
Персидский орден Льва и Солнца.
Երմիլովո (գյուղ, Վիբորգսկի շրջան)

Անվան այլ կիրառումների համար տե՛ս՝ ԵրմիլովոԵրմիլովո (ռուս.՝ Ермилово), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 1100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեմկի (գյուղ, Մանևիչի շրջան)

Անվան այլ կիրառումների համար տե՛ս՝ ՍեմկիՍեմկի (ուկրաիներեն՝ Семки), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Սեմկի գյուղում բնակվում էր 218 մարդ։ Բնակավայրը զբաղեցնում է 14,85 կմ² տարածք։ Բնակչության խտությունը կազմում էր 14,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նուևա Չիկագո (ֆուտբոլային ակումբ)

Նուևա Չիկագո (իսպ.՝ Club Atlético Nueva Chicago), արգենտինական ֆուտբոլային ակումբ, որը ներկայացնում է Մատադերոս շրջանը։ Այն գտնվում է Բուենոս Այրեսի արևմտյան մասում։ Ակումբը ներկայումս խաղում է Նասիոնալի «Իքզեմփլ Բի»-ում՝ Արգենտինայի երկրորդ կարգի լիգայի առաջնությունում։
Ֆուտբոլից բացի «Նուևա Չիկագո» մարզական ակումբը ներառում է բասկետբոլի, բռնցքամարտի, խոտի հոկեյի, հանդբոլի, ֆուտզալի, վոլեյբոլի և անվաչմուշկի բաժիններ։


== Պատմություն ==
Ակումբը հիմնադրվել է 1911 թվականի հուլիսի 1-ին 15-30 տարեկան մի խումբ երիտասարդների կողմից՝ «Los Unidos de Nueva Chicago» անվանումով։ Թիմի անունը տրվել է Մատադերոսի ասոցիացիայի կողմից, որը սպանդանոցային տարածք է, ամերիկյան Չիկագո քաղաքի հետ։ Այն մականունով ստացել է «Միացյալ Նահանգների մսի մայրաքաղաք» անվանումը։
2014 թվականի դրությամբ Նուևա Չիկագոն վեց մրցաշրջան է անցկացրել Պրիմիերայում՝ Արգենտինայի բարձրագույն ֆուտբոլային լիգայում՝ 1982/83, 2001-2004 և 2006/07 թվականներին։ 2014 թվականի վերջում Նուևա Չիկագոն վերադարձել է Պրիմիերա։ Սակայն նրան չի հաջողվել մնալ էլիտայում և 2016 թվականից հանդես է գալիս Նասիոնալի «Իքզեմփլ Բի»-ում։


== Ձեռքբերումներ ==
 Արգենտինայի փոխչեմպիոն սիրողական մրցաշրջանում (1925)
 Արգենտինայի փոխչեմպիոն սիրողական և պրոֆեսիոնալ խառը առաջնությունում (1933)Արգենտինայի երկրորդ դիվիզիոնի չեմպիոն
 Պրիմիերա-Բ (1930)
 Երկրորդ դիվիզիոն (1981)
 Նասիոնալ Պրիմիերա (2006)Երրորդ դիվիզիոնի չեմպիոն
 Պրիմիերա-Ս (1940)
 Մետրոպոլիտանայի Պրեմիերա (2013/14)


== Ծանոթագրություններ ==


== Արտաքին հղումներ ==
Պաշտոնական էջ(իսպ.),
Վելիկոե (գյուղ, Գադյաչի շրջան)

Անվան այլ կիրառումների համար տե՛ս՝ ՎելիկոեՎելիկոե (ուկրաիներեն՝ Велике), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1890 թվականին։
2001 թվականի տվյալներով Վելիկոե գյուղում բնակվում էր 341 մարդ։ Բնակավայրը զբաղեցնում է 1437 կմ² տարածք։ Բնակչության խտությունը կազմում էր 237,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լենին (գետ)

Լենին (ռուս.՝ Ланин), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Պոտուդան գետի ձախ ափում՝ 27 կմ հեռավորության վրա։ Գետի երկարությունը 15 կմ է, ավազանի տարածքը 185 կմ2 է։ Լենինի ակունքը սկսվում է Կրասնոլիպե գյուղի մոտ։ Հոսում է բաց բնակավայրի հարավով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100812107000003515
Հիդրոլոգիական ուսումնասիրությունների կոդը - 107000351
Ավազանի կոդը - 05.01.01.008
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լազարևկա (գյուղ, Կազանկայի շրջան)

Անվան այլ կիրառումների համար տե՛ս՝ ԼազարևկաԼազարևկա (ուկրաիներեն՝ Лазарівка), գյուղ Ուկրաինայի Նիկոլաևի մարզի Կազանկայի շրջանում։
2001 թվականի տվյալներով Լազարևկա գյուղում բնակվում էր 45 մարդ։ Բնակավայրը զբաղեցնում է 0,358 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ice (երգ)

«Ice», ռուս հիփ-հոփ կատարող Մորգենշտերնի երգը, թողարկված 2020 թվականի հուլիսի 31-ին Zhara Music լեյբլում։


== Նախապատմություն ==
2020 թվականի հուլիսի 1-ին Ալիշերը հրապարակեց նոր երգից մի հատված, որը համացանցում ստացավ «Ice» անվանումը։ Ավելի ուշ Մորգենշտերնը հայտնեց, որ երգի շրջանակներում համագործակցություն է լինելու այլ արտիստի հետ։
2020 թվականի հուլիսի 28-ին Մորգենշտերնը հանդես եկավ մի բողոքարկումով, որտեղ պատմում էր, թե ինչպես է «Ice» երգի երկրորդ կատարողը ուղարկել երգի իր հատվածը, որից հետո սկսել է արհամարհել Մորգենշտերնին երկու շաբաթվա կտրվածքով։ Բողոքարկման մեջ Մորգենշտերնը դիմում էր տվյալ կատարողին՝ արձագանքելու նպատակով՝ չհայտարարելով նրա ով լինելը։ Հաջորդ օրը՝ հուլիսի 29-ին, հրապարակեց «վերջին բողոքարկումը», որտեղ հայնում էր այն մասին, որ կատարողին տալիս է մեկ օր պատասխանելու համար, հակառակ դեպքում Մորգենշերնը թողարկելու է երգը թվային հարթակներում՝ առանց երկրորդ կատարողի անունը հիշատակելու։


== Առևտրային հաջողություն ==
Ինչպես և Մորգենշտերնի նախորդ սինգլներից, այնպես էլ «Ice» երգից պահանջվեց մի քանի ժամ Apple Music-ի և ВКонтакте-ի չարթերը գլխավորելու համար։ Առաջին օրը երգը՝ տեսագրության հետ միասին, Յություբում հավաքեց ավելի քան չորս միլիոն դիտում և ավելի քան միլիոն լսումներ ВКонтакте-ում։
Երգը հայտնվեց 7 երկրների iTunes-ի չարթերում և 15 երկրների Apple Music-ի չարթում՝ զբաղեցնելով առաջին հորիզոնականը Ռուսաստանում, Ուկրաինայում, Էստոնիայում և Լատվիայում։
Երգի թողարկումից հետո այն սկսեց հայտնիություն հավաքել կարճ տեսանյութերի փոխանակման հարթակում՝ ՏիկՏոկում։ Տիկտոկ հարթակում «Ice» երգի ներքո պար եկողների շարքում են NBA-ի քառակի չեմպիոն Շաքիլ Օ'Նիլը և նրա որդին։


== Շքերթներ ==


== Ծանոթագրություններ ==